АҞӘА, лаҵарамза 16 – Sputnik, Наала Аҩӡыԥҳа. Лаҵарамза 16 рзы Москва, Акино аҩны Азал шкәакәаҟны имҩаԥысраны иҟоуп ахәылԥаз "Россия-Абхазия: дни и столетия". Ахәылԥаз мҩаԥигараны дыҟоуп ашәҟәыҩҩы, адраматург Дмитри Минченок.
"Ауснагӡатә аҽазныкгьы аҽазнашәоит москваа рзаартра "акурорттә тәыла" захьӡу. Аԥснынтәи иаауа ианцо аҵкыс даҽа блақәак рханы ихынҳәуеит" иҳәеит иара.
Амра, амшын, аԥԥхарра ирыҵаҵәахуп амаӡа. Аха уи амаӡа Аԥсны уаннеилак ауп ианеилукаауа ҳәа иҳәоит Минченок.
"Сара исҭахуп Ольга Дубинскаиа лус иацысҵар. Исҭахуп Аԥсны ззымдыруа, изымбац идсырдырыр".
Аԥсны Ацҳаражәҳәаҩ иабжьгаҩ Татиана Гәлиаԥҳа еиҭалҳәоит:
"Араҟа ирылацәажәараны иҟоуп Аԥсны иҭырхыз афильмқәа, иаҳҳәап "Веселые ребята", Алиса Гыцԥҳа лакәзар даныхәыҷыз дҭырхуан "Бархатный сезон" аҟны. Арахь дааираны дыҟоуп акинорижиссиор, ашәҟәыҩҩ Алексеи Симонов, Константин Симонов иԥа", — лҳәеит лара.
Ахәылԥаз мҩаԥысуеит лаҵарамза 16 рзы.